Lav et referat af nedenstående tekst:

Tekst:
Tre maskerede gerningspersoner kastede mandag aften brandbomber mod Assens Skole i Mariagerfjord. Ved hovedindgangen opstod en brand, men nåede ikke at sprede sig yderligere, før vidner kom løbende til og slukkede ilden. - Der kom to personer ned og råbte, at de havde slukket en brand. Så løb jeg og en anden medarbejder derhen og kunne konstatere, at der havde været ild op ad døren, fortæller klubkoordinator i Assens Ungdomsklub, Nanna Wagner Sørensen. Hun som var en af tre voksne, der var til stede i klubben, da episoden udspillede sig. - Jeg snakkede med dem, som havde set det, og en af de andre medarbejdere løb rundt på skolen for at se om, der var smidt noget nogle andre steder. Så det var lidt kaotisk, men vi fik hurtigt dæmpet gemytterne og kontaktet politiet. Siden da har Nordjyllands Politi anholdt tre mænd, som alle er under mistanke og under 18 år. De blev blev anholdt i deres hjem i skolens nærområde tirsdag eftermiddag. Brandslukningen foretog de unge på egen hånd På trods af den pludselige og rystende episode, er klubkoordinatoren imponeret over de unge mennesker, som opdagede branden. De kunne ikke have håndteret det meget bedre. - Inden de kom ned i klubben og hentede os ledere, samlede de en masse sand og smed det på ilden. Så de havde faktisk slukket det, da vi kom ned, siger hun med stolthed i stemmen. - De syntes, at det var helt vildt, at det kunne ske her i Assens. For hende selv virker det endnu ikke virkeligt, da det hele hændte så uventet og hurtigt. - Det er ikke helt gået op for mig endnu, for jeg har koncentreret mig meget om de unge mennesker, som oplevede episoden. Men det kommer nok, når jeg lige får sat mig ned. Siden hændelsen har klubkoordinatoren haft travlt med at skabe og sikre tryghed blandt de unge mennesker i klubben og forældrene, så de snart kan invitere til endnu en klubaften. Denne gang uden farlige overraskelser. - Allerede inden, de pågældende personer blev anholdt, havde vi aftalt at indsætte ekstra personale til at rundere på skolens grund, når der var klubaftener. Så det kan de være helt trygge ved. Se skaderne, som brandbomberne har medført, her. Hjælp til gruppe unge piger Skolelederen på Assens Skole fortæller, at skolen lige nu særligt har et øje på en gruppe piger, der var nogle af de første til at opdage, at hændelsen fandt sted og nogle af de nærmeste vidner til den voldsomme hændelse. De var nemlig nogle af de unge mennesker, som var en del af den klubaften. Skolen vil nu sørge for, at unge piger får den fornødne hjælp de kommende dage, hvis oplevelsen sætter sig i kroppen på dem, fortæller skolelederen til TV2 Nord. Politiet vil fortsat være til stede Nordjyllands Politi har siden efterforsket sagen intenst, og tirsdag klokken 13.55 førte det til anholdelsen af tre mænd. De mistænkte og nu anholdte er alle under 18 år og blev anholdt i deres hjem i skolens nærområde. Politikommissær Carsten Straszek fortæller til TV2 Nord, at det blandt andet er videoovervågning, vidneafhøring og undersøgelser af gerningsstedet, der har ført til anholdelsen. Nordjyllands Politi oplyser, at efterforskningen stadig foregår. De arbejder nu på at klarlægge, hvad der skete før, under og efter den forsøgte brandstiftelse. Derfor vil man se synligt politi i området omkring skolen. Naboerne aner ingen uråd I skolens ledelse har man orienteret elever og forældre om hændelsen, men har alle taget det roligt. Faktisk synes børnene, at det er spændende at have politiet på besøg. Det oplyser skolelederen til TV2 Nord. I nabolaget er man også ved godt mod, da man ikke har oplevet noget mistænkeligt i det pågældende tidsrum. Naboerne frygter derfor ikke, at en lignende episode vil gentage sig. Det fortæller de til os på TV2 Nord. Borgere med oplysninger i sagen opfordres til at ringe på 114. Ligeledes kan man kontakte politiet, der arbejder i området, hvis man er blevet utryg efter episoden.

Referat:
En gruppe unge mennesker var hurtige, da de så ild foran skolen og skyndte sig at få kastet sand på den brændende molotovcocktail.